Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

Portal: Litteratur

***Maurice*** er en roman av den engelske forfatteren E.M Forster. Romanen ble utgitt posthumt i 1971, men ble skrevet rundt 1913–1914 og revidert flere ganger. Den ble gitt ut posthumt fordi den handler om homofil kjærlighet. Boken handler også om sosiale klasser da de tre hovedpersonene Maurice, Clive og Alec kommer fra hver sin klasse, hhv. middelklassen, overklassen og arbeiderklassen. Dette temaet er vanlig i Forsters romaner og også her er overklassesnobberiet ganske humoristisk fremstilt.

Handling
--------

Filmen begynner når Maurice er ca. 14 år og er på skoletur. Læreren hans Mr. Ducie tar ham til siden for å forklare ham litt om verden, nærmere bestemt om sex og ekteskap. Fordi faren til Maurice er død, og han kun har to søstre og en mor, føler Ducie at det er han som må snakke med ham om dette, før han skal begynne på ny skole. Maurice vet at han er annerledes enn andre gutter, men forstår ikke selv hvorfor. Blant annet utvikler han følelser, som han ikke forstår seg på, for gartnerlærlingen og fetteren. Senere følger vi Maurice på Cambridge. Her møter han nye venner, Clive Durham og Risley. Sammen diskuterer de klassiske greske tekster, og hykleriet rundt at homofili, som var utbredt i Hellas, ikke kan nevnes ved universitetet. Maurice er fortsatt forvirret og oppsøker naboen Dr. Barrie og sier at han mistenker at han er som Oscar Wilde, men han avviser dette og ber ham finne seg en jente. Clive og Maurice utvikler et forhold på universitetet, men holder dette streng platonisk etter Clives ønske. En dag de skulker blir Maurice kastet ut av universitetet. Maurice får jobb i farens gamle firma som aksjemegler og Clive fortsetter å studere. De fortsetter forholdet etter at Clive er ferdig og Maurice besøker ofte Clive på eiendommen hans, Penge. Clive begynner etter hvert å trekke seg unna Maurice, som blir fortvilet. Etter en tur til Hellas bryter Clive av med Maurice og gifter seg med Anne.

Maurice fortsetter å besøke Penge etter at forholdet er slutt, men kun som venner. Clive og Anne prøver å få Maurice til å gifte seg. Samtidig går Maurice til en hypnotisør og prøver å bli kurert for legningen sin med hypnose. På Penge møter han Alec Scudder (først omtalt som bare Scudder, etter hvert som Alec). Scudder jobber for Clive som under-skogvokter. En natt kommer Scudder til Maurice og de tilbringer natten sammen. Maurice blir redd for at Scudder skal presse ham for penger, han er jo tross alt fra arbeiderklassen, og rømmer fra Penge. Scudder oppsøker ham i London og de tar inn på et lite hotell. Alec skal flytte til Argentina, men Maurice innser at han er forelsket i ham og prøver å få ham til å bli. Alec blir i England de ender opp sammen ved bokens slutt.

I etterordet til boken fortelles det at E.M. Forster var opptatt av at boken skulle ha en lykkelig slutt. I etterordet står det en alternativ slutt, som Forster valgte å ikke inkludere i boken. Blant annet at Maurice og Alec flyttet til skogs og ble tømmerhuggere.

Eksterne lenker
---------------

* Maurice på Aspects
* Maurice Arkivert 26. mars 2023 hos Wayback Machine. på British Library
* 

|  |  |
| --- | --- |
| Wikisource | (en) Maurice – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |